open-index/open-wikipedia-markdown huggingface dataset:
ஐக்கிய தேசிய முன்னணி

**ஐக்கிய தேசிய முன்னணி** (*United National Front*), என்பது இலங்கையின் ஒரு அரசியல் கூட்டமைப்பு ஆகும். இக்கூட்டணியில் ஐக்கிய தேசியக் கட்சி, இலங்கை முஸ்லிம் காங்கிரஸ், மேலக மக்கள் முன்னணி ஆகிய கட்சிகள் அங்கம் வகிக்கின்றன. ஆரம்பத்தில் இக்கூட்டணியில் இணைந்திருந்த இலங்கை தொழிலாளர் காங்கிரஸ் 2006 ஆம் ஆண்டில் கூட்டணியில் இருந்து விலகி ஐக்கிய மக்கள் சுதந்திரக் கூட்டணியில் இணைந்தது.

2004 ஏப்ரல் தேர்தலில் இக்கூட்டணி மொத்தம் 225 தொகுதிகளில் 82 ஐக் கைப்பற்றியது. 37.8% வாக்குகளைப் பெற்றது. 2010 ஏப்ரல் தேர்தலில் இக்கூட்டணி 29.34% வாக்குகளைப் பெற்று 60 இடங்களை மட்டுமே கைப்பற்றியது. இத்தேர்தலின் பின்னர் முஸ்லிம் காங்கிரசு கட்சி கூட்டணியில் இருந்து ஆளும் ஐமசுகூயில் இணைந்து அரசில் பங்காளிக் கட்சியாகச் சேர்ந்தது.

## மேற்கோள்கள்

பகுப்பு:இலங்கை அரசியல் கட்சிகள்
காட்டுப் பொறுப்பாண்மை அவை

எப்.எசு.சி எனச் சுருக்கமாக அறியப்படும் **காட்டுப் பொறுப்பாண்மை அவை** (Forest Stewardship Council) என்பது, ஒரு இலாப நோக்கற்ற, அனைத்துலக நிறுவனம் ஆகும். உலகின் காடுகளைப் பொறுப்பாக மேலாண்மை செய்ய்வதை ஊக்குவிப்பதற்காக இந் நிறுவனம் 1993 ஆம் ஆண்டில் நிறுவப்பட்டது. தரக் கட்டுப்பாடுகளை விதித்தல், சுதந்திரமான சான்றுப்படுத்தல், காட்டு உற்பத்திப் பொருட்களுக்கு முத்திரையிடல் போன்ற நடைமுறைகளினூடாக இது தனது பணியைச் செய்ய்துவருகின்றது. இது உலகெங்கிலும் உள்ள வாடிக்கையாளர்கள் சமூகப் பொறுப்புணர்வுடனும், சூழலியல்சார் பொறுப்புணர்வுடனும் மேலாண்மை செய்யப்படும் காடுகளிலிருந்து உற்பத்தி செய்யப்படும் பொருட்களைத் தெரிவு செய்வதற்கு வழி செய்கிறது.

## காடழிப்புப் பிரச்சினை
ஐக்கிய நாடுகள் சபையின் உணவு வேளாண்மை நிறுவனத்தின் கூற்றுப்படி, உலகின் அரைப்பங்கு காடுகள் ஏற்கெனவே மாற்றப்பட்டோ, தரம் குறைக்கப்பட்டோ, அழிக்கப்பட்டோ அல்லது பிற தேவைகளுக்குப் பயன்படுத்தப்பட்டோ விட்டது. எஞ்சியுள்ள காடுகளிற் பெரும்பான்மையான காடுகளும்கூட சட்டத்துக்குப் புறம்பான மரம் வெட்டுதல், தரமற்ற மேலாண்மை போன்ற செயற்பாடுகளினால் பாதிக்கப்படுகின்றன. இவ்வாறான காடழித்தல் தொடர்பான உலகின் அக்கறையைத் தொடர்ந்தே காட்டுப் பொறுப்பாண்மை அவை நிறுவப்பட்டது.

thumb|250px|காட்டுப் பொறுப்பாண்மை அவையின் சான்றளிப்பு முத்திரையுடன் கூடிய மரப் பலகை
காடுகளுக்கும், காட்டு உற்பத்திப் பொருட்களுக்குமாக உருவாக்கப்பட்ட உலகம் தழுவிய சான்றுப்படுத்தல் முறைமைகள் இரண்டில் இதுவும் ஒன்று. இந்தத் தன்னார்வப் பொறிமுறை, முந்திய பத்தாண்டுகளில் காடுகளின் மேலாண்மையை ஊக்குவிப்பதற்காக உருவாக்கப்பட்ட ஆர்வமூட்டக்கூடிய முன்முயற்சிகளுள் ஒன்றாகக் கணிக்கப்படலாம்..

இந்நிறுவனத்தின், உலக அளவில் ஏற்றுக்கொள்ளப்பட்ட தரப்பாடுகளின் படியான காட்டு மேலாண்மை, உள்ளூர் மற்றும் உலக சமுதாயங்களுக்கு தூய வளி, நீர் ஆகியவை உள்ளிட்ட சூழல்சார் சேவைகளை வழங்குவதுடன், தட்பவெப்ப மாற்றங்களை மட்டுப்படுத்துவதற்கும் உதவுகிறது. காட்டுப் பொறுப்பாண்மை அவை நேரடியாகவோ மறைமுகமாகவோ சட்டத்துக்குப் புறம்பாக மரங்களை வெட்டுதல், காடழிப்பு, புவி சூடாதல் முதலிய பிரச்சினைகள் மீது கவனம் செலுத்துகின்றது. அத்துடன், இது, பொருளாதார வளர்ச்சி, சூழல் பாதுகாப்பு, வறுமை ஒழிப்பு போன்ற நன்மையான தாக்கங்களுக்கும் காரணமாக உள்ளது.

## குறிப்புகள்


## இவற்றையும் பார்க்கவும்
* சான்றுப்படுத்திய மரம்
* கடல்சார் பொறுப்பாண்மை அவை

## வெளியிணைப்புகள்
* எப்.எசு.சி இன்டர்நசனல்
* காட்டுப் பொறுப்பாண்மை அவையின் கீழான மர வள மையம்
* காட்டுப் பொறுப்பாண்மை அவையின் உலகம் தழுவிய இணையவழி உற்பத்திப்பொருள் தேடல்  - எப்.எசு.சி சான்றளிக்கப்பட்ட பொருட்கள், நிறுவனங்களுக்கான தரவுத்தளம்

பகுப்பு:பேண்தகு வளர்ச்சி
பகுப்பு:இலாப நோக்கற்ற நிறுவனங்கள்
ஆலந்துறையார் கட்டளை

**ஆலந்துறையார் கட்டளை கிராமம்** தமிழ்நாடு, அரியலூர் மாவட்டத்தில் உள்ள ஒரு சிறிய கிராமம். விவசாயம் பிரதான தொழில். தற்பொழுது இளம் தலைமுறையினர் கல்வியில் முன்னேறி அரசாங்கம், தனியார் மற்றும் வெளி நாடுகளிலும் வேலை செய்து வருகின்றனர். 2011 ஆம் ஆண்டின் மக்கட்தொகைக் கணக்கெடுப்பின்படி மொத்தம் 1795 மக்கள் உள்ளனர், இதில் 911 ஆண்களும் 884 பெண்களும் அடங்குவர்.

ஆலந்துறையார் கட்டளை பஞ்சாயத்து மொத்தம் ஆறு கிராமங்களை உள்ளடக்கியது.

* ஆலந்துறையார் கட்டளை (Alanthuraiyar kattalai)
* வாளைக்குழி (Valaikuzhi)
* பனங்கூர் (Panangur)
* சிறுதொண்டான் காணி (Siruthondan Kani)
* கீழகாங்கியனுர் (Keelakankiyanur)
* மீளகாங்கியனுர் (Melakankiyanur)

ஆலந்துறையார் கட்டளையில் ஒரு பாலர் பள்ளியும் மற்றும் ஒரு தொடக்க பள்ளியும் உள்ளது. பள்ளியில் ஆண் மற்றும் பெண் இருபாலரும் படித்து வருகின்றனர்.

## மேற்கோள்கள்


## வெளி இணைப்புகள்
*கூகுள் நிலவரையில் ஆலந்துறையார் கட்டளை
*ஆலந்துறையார் கட்டளை வலைத்தளம்]

பகுப்பு:அரியலூர் மாவட்டத்திலுள்ள ஊர்களும் நகரங்களும்
கைத்தொழில் ஆசிரியர் (தமிழ்நாடு)

தமிழ்நாட்டிலுள்ள உயர்நிலைப்பள்ளிகள் மற்றும் மேல்நிலைப்பள்ளிகளில் ஓவியம், தையல், தச்சுத்தொழில் போன்ற கைத்தொழில் கற்பிக்கும் ஆசிரியர்களாக கைத்தொழில் ஆசிரியர்கள் நியமிக்கப்படுகின்றனர். ஓவியம், தையல், தச்சுத் தொழில் மற்றும் சில கைத்தொழில்களில் ஆசிரியர்களுக்கான பயிற்சிகளில் தேர்ச்சி பெற்ற இவர்கள் இடைநிலை ஆசிரியர்கள் நிலையில் பணியமர்த்தப்படுகின்றனர். 

பகுப்பு:தமிழ்நாட்டில் கல்வி
விளையாட்டு ஆசிரியர்

தமிழ்நாட்டிலுள்ள உயர்நிலைப்பள்ளிகள் மற்றும் மேல்நிலைப்பள்ளிகளில் விளையாட்டுப் பயிற்சிகளை அளிக்கும் ஆசிரியர்களாக விளையாட்டு ஆசிரியர்கள் நியமிக்கப்படுகின்றனர். விளையாட்டு ஆசிரியர் பயிற்சிக்கான பயிற்சி பெற்ற இவர்கள் இடைநிலை ஆசிரியர்கள் போன்று பணியமர்த்தப்படுகின்றனர். பட்டப்படிப்புடன் விளையாட்டிற்கான இளநிலை, முதுநிலைப் பட்டம் பெற்றவர்களும் இந்தப் பணியிடங்களில் பணியமர்த்தப்படுகின்றனர். 

பகுப்பு: கல்வி
உயிரிச்சிதைவுறு கழிவு

**உயிரிச்சிதைவுறு கழிவு** என்பது, நுண்ணுயிரிகளின் செயற்பாட்டினால் சிதைவடையக் கூடிய கழிவுப் பொருள்களைக் குறிக்கும். இவை பொதுவாக தாவர அல்லது விலங்கு மூலங்களில் இருந்து கிடைக்கும் கழிவுகளாகும். இவ்வாறு நுண்ணுயிரிகளால் சிதைக்க முடியாத கழிவுகள் உயிரிச்சிதைவுறாக் கழிவுகள் எனப்படும். உயிரிச்சிதைவுறு கழிவுகளை நகரத் திண்மக் கழிவுகளில் காண முடியும். இது, பசுமைக் கழிவு, உணவுக் கழிவு, காகிதக் கழிவு, உயிரிச்சிதைவுறு நெகிழிகள் போன்ற வடிவங்களில் இருக்கும். இவற்றுடன், மனிதக் கழிவு, எரு, விலங்குகளை வெட்டுமிடக் கழிவுகள் போன்றவையும் உயிரிச்சிதைவுறு கழிவுகளாகும்.

## பதப்படுத்தல்
முறையான கழிவு மேலாண்மை மூலம் உயிரிச்சிதைவுறு கழிவுகளைப் பயனுள்ள பொருட்களாக அல்லது ஆற்றலாக மாற்ற முடியும். இவ்வகைக் கழிவுகளில் இருந்து கூட்டுரம் செய்யலாம். காற்றிலாச் செரிமானம், எரியூட்டல் போன்ற கழிவிலிருந்து ஆற்றல்பெறும் வழிமுறைகளைப் பயன்படுத்தி ஆற்றலையும் உற்பத்திசெய்ய முடியும். கழிவு மேலாண்மையின் ஒரு பகுதியாக, கழிவை ஆற்றலாக மாற்றும் முறைகளைப் பயம்படுத்துவதன் மூலம், கழிவு நிரப்பிட வளிமங்கள் வெளியேறி வளிமண்டலத்தில் கலப்பதைத் தடுக்க முடியும்.

## இவற்றையும் பார்க்கவும்
* உயிரிச்சிதைவுறுமை எதிர்வுகூறல்
* உயிரிச்சிதைவுறு பைகள்
* உயிரிச்சிதைவு
* கழிவு வகைகளின் பட்டியல்

## மேற்கோள்கள்

பகுப்பு:கழிவுகள்
பகுப்பு:கழிவு மேலாண்மை
கழிவு வகைகளின் பட்டியல்

இது பல்வேறு **கழிவு வகைகளின் பட்டியல்** ஆகும். இது ஒரு முழுமையான பட்டியல் அல்ல.

* திண்மக் கழிவுகள்
* திரவக் கழிவுகள்
* வளிமக் கழிவுகள்
* துணை உற்பத்திக் கழிவு
* உயிரிச்சிதைவுறு கழிவு
* உயிரிமருத்துவக் கழிவு
* பருமக் கழிவு
* வணிகக் கழிவு
* வேதிக் கழிவு
* காப்பிக் கழிவுநீர்
* கட்டுமானக் கழிவு
* கட்டுப்படுத்திய கழிவு
* நுகரத்தக்க கழிவு
* கூட்டுக் கழிவு
* இடிபாட்டுக் கழிவு
* வீட்டுக் கழிவு
* மின்னணுக் கழிவு
* பண்ணைக் கழிவு
* உணவுக் கழிவு
* பசுமைக் கழிவு
* அழுக்கு நீர்
* இடர்வாய்ப்புக் கழுவு
* வீட்டு இடர்வாய்ப்புக் கழுவு
* மனிதக் கழிவு
* தொழிற்றுறைக் கழிவு
* சடத்துவக் கழிவு
* சமையலறைக் கழிவு
* கரிமக் கழிவு
* மருத்துவக் கழிவு
* கலப்புக் கழிவு
* நகரத் த்யிண்மக் கழிவு
* பொதியாக்கக் கழிவு
* நுகர்வுக்குப் பிந்திய கழிவு
* கதியக்கக் கழிவு
* கழிவுநீர்
* நச்சுக் கழிவு
* கழிவு வெப்பம்
* கழிவு நீர்

பகுப்பு:கழிவுகள்
பகுப்பு:கழிவு மேலாண்மை
தமிழில் உள்ள ஓரெழுத்துச் சொற்கள்

ஓரெழுத்தொருமொழி 
என்றால் 'ஒற்றை எழுத்துச் சொற்கள்' என்று பொருள். அதாவது ஒற்றை எழுத்தாக நின்று பிற பொருளைச் சுட்டும் சொற்கள். எடுத்துக்காட்டாகத் 'தீ' என்பது வெறும் எழுத்தாக மட்டுமில்லாமல் 'நெருப்பு' என்னும் பொருளைத் தரும் சொல்லாகவும் பயன்படுகிறது. எனவே 'தீ' என்பது ஓரெழுத்தொருமொழி. ஓர் எழுத்து தன்னைக் குறிக்கும்போது எழுத்தாகிறது; அவ்வெழுத்தே பிற பொருளைச் சுட்டும் போது சொல்லாகிறது.

## பழந்தமிழ்த் தொகுப்பு
ஓரெழுத்தொருமொழி பெயராகவும் வினையாகவும் வரும். அடிக்குறிப்பாகத் தரப்பட்டுள்ள எடுத்துக்காட்டுகளில் அவற்றைக் காணலாம்
* அ, இ, உ - மூன்றும் சுட்டு எழுத்து. மொழி அன்று
* ஆ , ஈ , ஊ , ஏ , ஐ , ஓ 
* கா  கூ , கை , கோ , கௌ 
* சா, சீ, சே, சோ
* தா, தீ, தூ, தே, தை
* நா. நீ. நோ
* பா, பீ, பூ, பே, பை, போ
* மா	, மை, மோ
* யா
* வா , வீ , வை ,
** (குறில்) து, நொ 

## நன்னூல் காண்டிகை உரை தொகுப்பு
# உயிர் வரிசையில் ஆறு எழுத்துகளும்,
# ம வரிசையில் ஆறு எழுத்துகளும்,
# த, ப, ந என்னும் வரிசைகளில் ஐந்து ஐந்து எழுத்துகளும்,
# க, ச, வ என்னும் வரிசையில் நான்கு நான்கு எழுத்துகளும்,
# ய வரிசையில் ஒன்றும் ஆக **நாற்பது நெடில்கள் ஓரெழுத்து** ஒரு மொழியாக வரும் என்றார் நன்னூலார்.
# நொ, து என்னும்  இரு குறில்களையும் சேர்த்து நாற்பத்து இரண்டு என்றார்.

இதுபோல் தமிழில் 52 ஒற்றை எழுத்துச் சொற்கள் பட்டியலிடப் பட்டிருக்கின்றன. சொல்வளம் (vocabulary) என்ற வகையில் பார்த்தால் தமிழின் பல சிறப்புகளுள்  இதுவும் ஒன்று. தமிழில் உள்ள ஓரெழுத்துச் சொற்களின் முழுப் பட்டியலைப் பொருளுடன் காணலாம்.

# அ - 'அந்த' என்ற பொருள்படும் சுட்டுப்பெயர்.
# ஆ - மாடு.
# இ - 'இந்த' என்ற பொருள்படும் சுட்டுப்பெயர்.
# ஈ - ஒரு வகைப் பூச்சி, அழிவு.
# உ - 'உந்த' என்ற பொருள்படும் சுட்டுப்பெயர்.
# ஊ - ஊன், இறைச்சி.
# எ - 'எந்த' என்ற பொருள்படும் கேள்விப்பெயர்.
# ஏ - ஏவுதல், அம்பு.
# ஐ - நுட்பம், அழகு.
# ஓ - சென்று தங்குதல், மதகு நீர் தங்கும் பலகை.
# க - நெருப்பு.
# கா - சோலை.
# கு - பூமி.
# கூ - கூப்பிடு.
# கை - கரம்.
# கோ - அரசன்.
# கௌ - 'கௌவு' என்று ஏவுதல்.
# சா - இறத்தல், 'சாவு' என்று ஏவுதல்.
# சே - சிவப்பு.
# சோ - மதில்.
# தா - 'கொடு' என்று ஏவுதல்.
# தீ - நெருப்பு.
# து - உண் என்னும் ஏவல். துக் கொற்றா
# தூ - தூய்மை.
# தை - தையல் எனப்படும் பெண், 'தை' என்று ஏவுதல்.
# ந - சிறப்பு.
# நா - நாக்கு.
# நீ - முன்னிலை ஒருமைப் பெயர்
# நூ - எள்.
# நே - நேசம்.
# நை - நைதல்.
# நொ - மென்மை.
# நோ - வலி.
# நௌ - மரக்கலம், கப்பல்.
# பா - பாடல்.
# பி - அழகு.
# பீ - கழிவு.
# பூ – மலர்.
# பே - அச்சம்.
# பை - பசுமை.
# போ - 'செல்' என்று ஏவுதல்.
# மா - ஒரு வகை மரம்.
# மீ - மிகுதியானது.
# மூ - மூன்று.
# மே - மேன்மை.
# மை - மசி (ink).
# மோ - மொள்ளுதல்.
# யா - 'யாவை' என்ற பொருள்படும் கேள்விப்பெயர்.
# வா - 'வா' என்று அழைத்தல்.
# வி - விசை.
# வீ – உதிரும் பூ, பறவை.
# வை - 'வை' என்று ஏவுதல்.

மேலே ஒவ்வொரு சொல்லுக்கும் ஒரு சில பொருள்கள் தான் கொடுக்கப்பட்டுள்ளன. இவை தவிர அந்த ஒவ்வொரு ஓரெழுத்தொருமொழிக்கும் தமிழ் அகரமுதலிகள் கூறும் பொருள்கள் பல உள்ளன

## இவற்றையும் பார்க்கவும்
தொல்காப்பியம் - மொழிமரபுச் செய்திகள்

## மேற்கோள்கள்

## வெளி இணைப்புகள்
* ஓரெழுத்து ஒரு மொழிகள்
*தமிழ் பொருள் விளக்கம்

பகுப்பு:தமிழ் இலக்கணம்
திருவையாறு சட்டமன்றத் தொகுதி

**திருவையாறு சட்டமன்றத் தொகுதி**, தமிழ்நாட்டின் 234 சட்டமன்றத் தொகுதிகளுள், தஞ்சாவூர் மாவட்டத்தின் ஒரு சட்டமன்றத் தொகுதி. இது தஞ்சாவூர் மக்களவைத் தொகுதிக்கு உட்பட்டது.

## தொகுதியில் அடங்கியுள்ள பகுதிக‌ள்
*திருவையாறு வட்டம்
*தஞ்சாவூர் வட்டம் (பகுதி)
இந்தளூர், கடம்பங்குடி, சோழகம்பட்டி, மாறனேரி, காங்கேயம்பட்டி, கோட்ராப்பட்டி, தொண்டராயம்பாடி, பூதலூர், கோவில்பத்து, சித்திரக்குடி-கூடுதல், சித்திரக்குடி -முதன்மை, இராயத்தூர், கல்விராயன்பேட்டை, பெரம்பூர், இரண்டாம்சேத்தி, பெரும்பூர், முதல்சேத்தி, பிள்ளையார்நத்தம், சிராளூர், வெண்ணலோடை, சக்கரசாமந்தம், பள்ளியேரி, வேலூர், நரசநாயகிபுரம், திருவேதிகுடி, மானாங்கோரை, தண்டாங்கோரை, மாத்தூர், நல்லிச்சேரி, தோட்டக்காடு, கொண்டவட்டாந்திடல், ராமாபுரம், திட்டை, கூடலூர், குருங்களூர், மேலவெளிதோட்டம், ராமநாதபுரம் முதன்மை, ராமநாதபுரம் கூடுதல், வண்ணாரப்பேட்டை கூடுதல், ஆலக்குடி முதன்மை, செல்லப்பன்பேட்டை, வீரநரசன்பேட்டை, ஆவாரம்பட்டி, நந்தவனப்பட்டி, முத்துவீரக்கண்டியன்பட்டி, வெண்டையம்பட்டி, சூக்குடிபட்டி, இராயமுண்டான்பட்டி, புதுக்குடி வடக்கு, மனையேரிப்பட்டி, சானூரப்பட்டி, புதுப்பட்டி, மருதக்குடி, குருவாடிப்பட்டி, வல்லம்புதூர்சேத்தி, திருமலைசமுத்திரம், செங்கிப்பட்டி, பாலையம்பட்டி, தெற்குசேத்தி, பாலையப்பட்டி வடக்குசேத்தி, புதுக்குடி தெற்கு மற்றும் ஆச்சாம்பட்டி கிராமங்கள்.

## வெற்றி பெற்றவர்கள்
### சென்னை மாநிலம்

### தமிழ்நாடு
## வெற்றி பெற்றவர்கள்

## தேர்தல் முடிவுகள் விவரம்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

## மேற்கோள்கள்

## உசாத்துணை
*1957 இந்திய தேர்தல் ஆணையம்
*1962 இந்திய தேர்தல் ஆணையம் 
*1967 இந்திய தேர்தல் ஆணையம் 
*1971 இந்திய தேர்தல் ஆணையம் 
*1977 இந்திய தேர்தல் ஆணையம் 
*1980 இந்திய தேர்தல் ஆணையம் 
*1984 இந்திய தேர்தல் ஆணையம்
*1989 இந்திய தேர்தல் ஆணையம்
*1991 இந்திய தேர்தல் ஆணையம் 
*1996 இந்திய தேர்தல் ஆணையம்
*2001 இந்திய தேர்தல் ஆணையம்
*2006 இந்திய தேர்தல் ஆணையம் 

பகுப்பு:தஞ்சாவூர் மாவட்டத்திலுள்ள சட்டமன்றத் தொகுதிகள்
அதங்கோடு

**அதங்கோடு** (Athencode) குமரி மாவட்டத்தின் மேற்கு திசையில் விளவங்கோடு வட்டத்தில் முஞ்சிறை ஊராட்சி ஒன்றியத்தில் மெதுகும்மல் ஊராட்சியில் அமைந்துள்ளது. தமிழ் பெரும்புலவர் அதங்கோட்டாசான் பிறந்தது இவ்வூர் ஆகும். இவ்வூரின் வடக்கே கருப்பட்டியாலுமூட்டி,  தெற்கே முளமூட்டுக்கடவு, கிழக்கே மடிச்சல், மேற்கே மணக்காலை ஆகிய ஊர்கள் அமைந்துள்ளன. இவ்வூரை ஒட்டி தாமிரபரணி ஆறு பாய்கிறது. இந்த ஆறு, அதங்கோட்டில் அஞ்சாலி கடவு முதல் முளமூட்டுக்கடவு , செங்கிலாகம் கடவு , நொத்தோலி கயம்  (மண்ணடிக்கடவு), ஆலஞ்சாலி கடவு மற்றும் குந்திரிமூட்டுக்கயம் வரை வடக்கு தெற்காக பாய்கிறது. இங்குள்ள ஆனந்தநகரில் பழமை வாய்ந்த மாயா கிருசுணசாமி கோயில் அமைந்துள்ளது.

## மேற்கோள்கள்


பகுப்பு:கன்னியாகுமரி மாவட்டத்திலுள்ள கிராமங்கள்
செங்கிலாகம் பத்ரேசுவரி அம்மன் ஆலயம்

**செங்கிலாகம் அருள்மிகு பத்ரேசுவரி அம்மன் ஆலயம்** குமரி மாவட்டத்தின் மேற்கு திசையில் விளவன்கோடு வட்டத்தில் அமைந்துள்ள அதங்கோட்டில் செங்கிலாகம் என்னும் இடத்தில் அமைந்துள்ளது. சுமார் ஐநூறு ஆண்டுகள் பழமையானது இவ்வாலயம். பழைய கோவில் 1992-இல் ஏற்பட்ட வெள்ளப்பெருக்கில் அழிந்ததையடுத்து கட்டப்பட்ட புதுக்கோவில் தான் இப்போது உள்ளது. இக்கோயில்  "செங்கிலாகம் குடும்பத்தாருக்கு" சொந்தமானது.

இக்கோயிலில் பத்ரேசுவரி அம்மன், குலசாவு, இசக்கியம்மன் மற்றும் நாகரக்சி ஆகியோருக்கு தனி சன்னதிகள் உள்ளன. இக்கோவில் குலதெய்வ வழிபாட்டு மரபைச் சார்ந்தது.

## அமைவிடம்
கன்னியாகுமரி மாவட்டத்தில் நாகர்கோயில்-திருவனந்தபுரம் தேசிய நெடுஞ்சாலையில் அமைந்துள்ள குழித்துறைக்கு மேற்கே அதங்கோட்டில் செங்கிலாகம் என்னும் இடத்தில் அமைந்துள்ளது. இவ்வாலயம் சுமார் ஐநூறு ஆண்டுகள் பழமையானது.

## தல வரலாறு
செங்கிலாகம் குடும்பத்தாரின் தற்போதைய தலைமுறைக்கு பதினான்கு தலைமுறைக்கு முன்னால் செங்கிலாகம் குடும்பத்தைச் சேர்ந்த பெரியோர்கள் தேங்காப்பட்டணம் அருகே உள்ள குஞ்சாகோடு என்னும் இடத்தில் வாழ்ந்து வந்தனர். அப்போது அங்கு பரவிய காலரா நோய்க்கு பயந்து நதிக்கரை பகுதியான செங்கிலாகத்தில் வந்து குடியேறி அவ்விடத்தில் கோயில் அமைத்து பத்ரேஸ்வரி அம்மனை குலதெய்வமாக வழிபட ஆரம்பித்தனர். அந்நாட்களில் திருவிழாவின் போது செங்கிலாகம் குடும்பத்தைச் சேர்ந்த பெரியோர்கள் கோயிலுக்கு சொந்தமான வில்லையும், குடத்தையும் பயன்படுத்தி வில்லுப்பாட்டு பாடுவார்கள். தொடக்கத்தில் அருள்மிகு பத்ரேஸ்வரி அம்மன், குலசாவு, இசக்கியம்மன் ஆகியோருக்கு மட்டும் சன்னதிகள் இருந்தது. தற்போது கணபதி, சாஸ்தா, சிவன், நகரக்சி ஆகியோர் உப தெய்வங்களாகவும் மல்லன் கருங்காலி வாதை, பூதத்தான், மந்திர மூர்த்தி, கன்னி ஆகியோர் சிறு தெய்வங்களாகவும் உள்ளனர்.

## திருவிழா
ஆண்டுதோறும் சித்திரை மாதம்பௌர்ணமி தினத்தில் மூன்று நாட்கள் விழா எடுப்பது வழக்கமாக உள்ளது. முதல் நாள் திருவிழாவின் பொது கணபதி ஹோமம், சுத்தி கலச பூஜை ஆகியவை நடைபெறுகின்றன. இரண்டாம் நாள் திருவிழாவின் போது சிறப்பு நாதஸ்வர கச்சேரி, வில்லிசை ஆகியவை நடைபெறுகின்றன. நள்ளிரவு பெரிய படுக்கை மற்றும் பூப்படையல் ஆகியவை நடைபெறும். மூன்றாம் நாள் திருவிழாவில் பூப்படை மற்றும் மஞ்சள்பால் நீராட்டு ஆகியவை சிறப்பு வாய்ந்தது ஆகும்.

பகுப்பு:கன்னியாகுமரி மாவட்டத்திலுள்ள அம்மன் கோயில்கள்
டான்ஸ் இந்தியா டான்ஸ்

***டான்ஸ் இந்தியா டான்ஸ்*** (*Dance India Dance*) என்பது ஜீ தொலைக்காட்சியில் ஒளிபரப்பப்படும் நடனக் காட்சியாகும். இந்தக் காட்சி ஒவ்வொரு வெள்ளி மற்றும் சனிக்கிழமைகளில் ஒளிபரப்பப்படுகிறது.

## குறிப்புதவிகள்

## வெளி இணைப்புகள்
* 
* 

பகுப்பு:இந்தியத் தொலைக்காட்சித் தொடர்கள்
பகுப்பு:2009 இல் தொடங்கிய இந்தியத் தொலைக்காட்சி நிகழ்ச்சிகள்
டான் பிரவுன்

**டேனியல் கெர்ஹார்ட் பிரவுன்** (Daniel Gerhard Brown பிறப்பு சூன் 22, 1964) ஓர் அமெரிக்க எழுத்தாளர், *ராபர்ட் லாங்டன்* புதினங்களான *[[ஏஞ்செல்ஸ் அண்ட் டெமான்ஸ்|ஏஞ்சல்ஸ் & டெமான்ஸ்]]* (2000), *[[த டா வின்சி கோட்|தி டா வின்சி கோட்]]* (2003), *தி லாஸ்ட் சிம்பல்* (2009), *[[இன்பெர்னோ (புதினம்)|இன்பெர்னோ]]* (2009) மற்றும் ஆரிஜின் (2017) ஆகிய பரபரப்பு  புதினங்களுக்காக பரவலாக அறியப்படுபவராவார். 2013). இவரது புதினங்கள் பொதுவாக 24 மணி நேரத்தில் நடக்கும் புதையல் வேட்டைகளை அடிப்படையாகக் கொண்டவை. இவை குறியாக்கவியல், கலை மற்றும் சதி கோட்பாடுகளின் தொடர்ச்சியான கருப்பொருள்களைக் கொண்டுள்ளன. இவரது புத்தகங்கள் 57 மொழிகளில் மொழிபெயர்க்கப்பட்டுள்ளன. 2012 ஆம் ஆண்டு நிலவரப்படி, 200 மில்லியன் பிரதிகள் விற்பனையாகியுள்ளன. அவற்றில் மூன்று, *ஏஞ்சல்ஸ் & டெமான்ஸ்*, *தி டா வின்சி கோட்* மற்றும் *இன்பெர்னோ ஆகிய* மூன்று புதினங்கள்  திரைப்படங்களாக எடுக்கப்பட்டன, அவற்றில் *தி லாஸ்ட் சிம்பல்*, ஒரு தொலைக்காட்சி நிகழ்ச்சியாக எடுக்கப்பட்டது.

ராபர்ட் லாங்டன் புதினங்கள் கிறிஸ்தவ கருப்பொருள்கள் மற்றும் வரலாற்றுப் புனைகதைகளுடன் ஆழ்ந்த ஈடுபாடு கொண்டவை. அதனால் பல சர்ச்சைகள் ஏற்பட்டுள்ளன. பிரவுன் தனது இணையதளத்தில் தனது புத்தகங்கள் கிறிஸ்தவத்திற்கு எதிரானவை அல்ல என்றும், தான் ஒரு "நிலையான ஆன்மீக பயணத்தில்" இருப்பதாகவும் கூறுகிறார். இவர் தனது புத்தகமான *தி டாவின்சி கோட்* "ஆன்மீக விவாதத்தை ஊக்குவிக்கும் ஒரு பொழுதுபோக்கு கதை" என்றும், "நமது நம்பிக்கையை உள்வாங்குவதற்கும் ஆய்வு செய்வதற்கும் ஒரு நேர்மறையான ஊக்கியாக" இது பயன்படுத்தப்படலாம் என்றும் அவர் கூறுகிறார்.

## ஆரம்பகால வாழ்க்கை
டேனியல் கெர்ஹார்ட் பிரவுன் சூன் 22, 1964 அன்று நியூ ஹாம்ப்ஷயரில் உள்ள எக்செட்டரில் பிறந்தார். இவருக்கு வலேரி (பிறப்பு 1968) எனும் ஒரு தங்கை, மற்றும் கிரிகோரி (பிறப்பு 1974) எனும் சகோதரர் உள்ளார். பிரவுன் ஒன்பதாம் வகுப்பு வரை எக்செட்டரின் பொதுப் பள்ளிகளில் பயின்றார். பிலிப்சு எக்செட்டர் அகாதமியின் வளாகத்தில் வளர்ந்தார், அங்கு அவரின் தந்தை ரிச்சர்ட் ஜி. பிரவுன் கணித ஆசிரியராக இருந்தார் மற்றும் 1968 முதல் 1997 இல் ஓய்வு பெறும் வரை பாடப்புத்தகங்களை எழுதினார். இவரின் தாயார், கான்சுடன்சு, ஒரு தேவாலய அமைப்பாளராகவும், புனித இசையின் மாணவராகவும் பயிற்சி பெற்றார். பிரவுன் ஒரு எபிசுகோபாலியனாக வளர்க்கப்பட்டார்.

## சொந்த வாழ்க்கை
பிரவுன் மற்றும் அவரது மனைவி பிளைத் நியூலோன் ஆகியோர் நியூ ஹாம்பசயர் அறக்கட்டளையின் ஆதரவாளர்களாக இருந்தனர்.

2019 இல், திருமணமான 21 ஆண்டுகளுக்குப் பிறகு, பிரவுனும் அவரது மனைவியும் விவாகரத்து செய்தனர், அவர்களது திருமணத்தின் பிற்பகுதியில் சிக்கல்கள் காரணமாக நிதித் தீர்வு முடிக்கப்படவில்லை. திசம்பர் 2021 இல், தம்பதியினர் வழக்கைத் தீர்க்க ஒப்புக்கொண்டனர்.

## நூற்பட்டியல்

### தனித்துவ புதினங்கள்

* *டிஜிட்டல் போர்ட்ரசு* (1998)
* *டிசெப்ஷன் பாயிண்ட்* (2001)
* *வைல்ட் சிம்பொனி* (2020), விளக்கப்பட்ட குழந்தைகள் புத்தகம்

### இராபர்ட் லாங்டன் புதினங்கள்

# *[[ஏஞ்செல்ஸ் அண்ட் டெமான்ஸ்|ஏஞ்சல்ஸ் & டெமான்ஸ்]]* (2000)
# *[[த டா வின்சி கோட்]]* (2003)
# *த லாஸ்ட் சிம்பல்* (2009)
# *[[இன்பெர்னோ (புதினம்)|இன்பெர்னோ]]* (2013)
# *[[ஆரிஜின் (புதினம்)|ஆரிஜின்]]* (2017) 

## மேற்கோள்கள்


## வெளியிணைப்புகள்

* Dan Brown Official Website
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
அசோக் லேலண்ட்

**அசோக் லேலண்ட்** (*Ashok Leyland*) என்பது இந்தியாவில் தமிழ்நாட்டின் தலைநகரான சென்னையை தலைமையிடமாகக் கொண்ட ஒரு இந்திய பன்னாட்டு வாகன உற்பத்தி நிறுவனமாகும். இது இப்போது இந்துஜா குழுமத்திற்குச் சொந்தமாக உள்ளது. 1948 இல் பிரிட்டிஷ் லேலண்ட் என நிறுவப்பட்ட இந்நிறுவனம் முதன்மையான தயாரிப்புகளான சரக்குந்து, பேருந்து, நோயாளர் ஊர்தி, தீயணைப்பு வாகனம் மற்றும் காவல்துறை/இராணுவதுறைக்கு தேவையான வாகனங்களை தயாரிப்பதில் இந்தியாவின் முன்னோடி நிறுவனமாகத் திகழ்கின்றது. ஆறு தொழிற்பகுதிகளைக் கொண்ட அசோக் லேலண்ட் தொழிற்சாலைகளுக்கு தேவையான இயந்திரங்கள் தயாரிப்பதுடன் கப்பல் போக்குவரத்துக்கான இயந்திரங்களையும் தயாரிக்கின்றது. 
வலது|thumb|250x250px|சென்னை மாநகர போக்குவரத்துக் கழகம் இயக்கும் அசோக் லேலண்ட் பேருந்து வாகனம் (பஸ்) (Female Body/Public Vehicles)
thumb|ஈராக் ராணுவத்தில் இயங்கும் அசோக் லேலண்ட் (பெரியளவிலான டெம்போ வாகனம்) (Military Vehicles)
thumb|இந்தியாவின் தீயணைப்புத்துறையில் அசோக் லேலண்ட் தயாரித்த (தீயணைப்பு வாகனம்) (Emergency Vehicles)

## தயாரிப்பு நிலவரம்
* இந்த நிறுவனம் ஒரு வருடத்திற்கு 60,000 வாகனங்கள் மற்றும் 7000 இயந்திரங்களையும் விற்பனை செய்கின்றது விற்பனை சந்தையில் 28% (2007-08) விற்பனை விகிதத்தை அடைந்த இலகுரக மற்றும் கனரக வாகனங்கள் தயாரிப்பில் இந்தியாவின் இரண்டாவது பெரிய நிறுவனமாகும். 
* மேலும் பயணிகள் போக்குவரத்தில் 19 முதல் 80 வரையிலான பயணிகள் வரை பயணம் செய்யக்கூடிய பேருந்துகளை தயாரிப்பதில் அசோக் லேலண்ட் முன்னணி நிறுவனமாக திகழ்கின்றது. 
* இந்தியா முழுவதும்  இந்நிறுவனம் தயாரித்த பேருந்துகள் நாளோன்றிற்கு 6 கோடி மக்களை சுமந்து செல்கிறது. 
* இது மொத்த இந்திய ரயில்வே கட்டமைப்பில் பயணம் செய்யும் பயணிகளின் எண்ணிக்கையை விட அதிகமாகும். 
* மேலும் அசோக் லேலண்ட் நிறுவனம் சரக்கு போக்குவரத்து துறையில் ஆரம்பத்தில் 16 டன் எடை முதல் 25 டன் வரை கொண்டு செல்லும் சரக்குந்து வாகன தயாரிப்பில் ஈடுபட்டு வந்தது.

## உற்பத்தி வரலாறு
* இந்த நிறுவனம் இந்தியாவில் தமிழ்நாட்டின் தலைநகரான சென்னையை தலைமையகமாகக் கொண்ட இதன் உற்பத்தி மைய்யமாக எண்ணூரில் அமைந்துள்ளது. 
* மேலும் ஓசூர் (தமிழ்நாடு), பண்டாரா (மகாராஷ்ட்ரா), அல்வார் (இராஜஸ்தான்) மற்றும் பந்த் நகர் (உத்ராகண்ட்) ஆகிய இடங்களிலும் கிளை நிறுவனங்களாக உள்ளது. 
* மேலும் அசோக் லேலண்ட் இங்கிலாந்தின் லீட்சு மற்றும் ஐக்கிய அரபு அமீரகத்தின் கீழ் உள்ள ரஃஸ் அல்-கைமா நகரத்தில் ஒரு பேருந்து உற்பத்தி வசதியுடன் வெளிநாட்டு உற்பத்தி அலகுகளையும் கொண்டுள்ளது. 
* பின்பு வாகன மற்றும் தொலைத்தொடர்பு துறைகளுக்கான உயர் அழுத்த அதிக அழுத்த அச்சு அலுமினிய பாகங்களை உற்பத்தி செய்வதற்காக ஆல்டியம்ஸ் குழுமத்துடன் கூட்டு முயற்சி மேற்கொண்டுள்ளது. 
* இந்நிறுவனம் ஒன்பது ஆலைகளை இயக்கும் அசோக் லேலண்ட் தொழில்துறை மற்றும் கடல் போக்குவரத்தான கப்பல் பயன்பாடுகளுக்கான உதிரி பாகங்கள் மற்றும் இயந்திரங்களையும் தயாரிக்கிறது.

## மேற்கோள்கள்

## வெளி இணைப்புகள்

*
*Lanka Leyland Official site

பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்குச் சந்தையில் பட்டியலிடப்பட்டுள்ள நிறுவனங்கள்
பகுப்பு:இந்திய வகைக்குறிகள்
பகுப்பு:சென்னையை மையமாகக் கொண்ட நிறுவனங்கள்
தில்லி 6

***தில்லி-6*** (*Delhi-6*) என்பது ராகேஷ் ஓம்பிரகாஷ் மெஹ்ரா இயக்கி 2009 ஆம் ஆண்டு வெளியான இந்தி மொழித் திரைப்படமாகும். படத்தில் அபிசேக் பச்சன் ஒரு வெளிநாடு வாழ் இந்தியராக நடித்துள்ளார். அவருடன் சோனம் கபூர், ஓம் பூரி, வஹீதா ரெஹ்மான், ரிஷி கபூர், அதுல் குல்கர்ணி, தீபக் தோப்ரியல், திவ்யா தத்தா ஆகியோரும் நடித்துள்ளனர். இத்திரைப்படம் பழைய தில்லியில் உள்ள சாந்தினி சௌக் எனப்படும் இடத்தில் இயக்குநர் மெஹ்ரா வாழ்ந்து வளர்ந்த நாட்களைக் குறிக்கும் படமாக எடுக்கப்பட்டுள்ளது. 20 பெப்ரவரி 2009 அன்று வெளியானது. பொதுவாக, கலவையான விமர்சனத்தைப் பெற்றது. 

இப்படத்தில் சோனம் கபூர், அதிதி ராவ் ஹைதாரி, ரிசி கபூர், சுப்ரியா பதக், அதுல் குல்கர்ணி, பவன் மல்ஹோத்ரா, தீபக் டோப்ரியால், திவ்யா தத்தா, விஜய் ராஸ், ஓம் பூரி ஆகியோர் இணைந்து நடித்துள்ளனர். இது தான் அதிதி ராவ் ஹைதரி இந்தியில் நடித்த முதல் திரைப்படம் ஆகும். எண் 6 என்பது பழைய தில்லியின் சாந்தினி சவுக் பகுதியின் அஞ்சல் குறியீட்டு எண்ணைக் குறிக்கிறது. இது 110006 என்பதன் சுருக்கமான வடிவமாகும். இது *அக்ஸ்* (2001), ரங் தே பசந்தி (2006) படங்களுக்குப் பிறகு இயக்குநர் மெஹ்ரா இயக்கிய மூன்றாவது படம் ஆகும். 

## நடிப்பு
* அபிஷேக் பச்சன் 
* சோனம் கபூர் 
* வஹீதா ரெஹ்மான் (பாட்டி)
* ரிஷி கபூர் 
* ஓம் பூரி 
* திவ்யா தத்தா 
* தன்வி அஸ்மி 
* அதுல் குல்கர்ணி 
* அதிதி ராவ் ஹைதாரி 
* சுப்ரியா பாதக் 
* தீபக் தோப்ரியல் 
* கே.கே. ரைனா 
* பவன் மல்ஹோத்ரா 
* அமிதாப் பச்சன் 
* விநாயக் டோவல் 
* பிரேம் சோப்ரா 
* விஜய் ராஸ் 
* சைரஸ் சாஹுகார் 
* ஹசன் சாத்

## கதைச் சுருக்கம்
அபிஷேக் பச்சன் தனது நோய்வாய்ப்பட்ட பாட்டியுடன் (வஹீதா ரெஹ்மான் பாட்டியாக நடித்தார்) இந்தியாவுக்கு வருகிறார். இங்கே ஒரு மர்மமான குரங்கு மனிதன் தாக்குதலில்சிக்குவதற்கு முன்பு தனது வேர்களைக் கண்டுபிடிக்கத் தொடங்குகிறார்.

## இசை
ஏ. ஆர். ரகுமான் இசையமைத்த இப்படத்தின் ஒலிப்பதிவு வணிக ரீதியாக வெற்றி பெற்றது. இசை விமர்சகர்களிடமிருந்து நேர்மறையான வரவேற்பைப் பெற்றது. 

## இதனையும் காண்க

* தாதாரியா

## மேற்கோள்கள்

## வெளி இணைப்புகள்

* 
* ''Delhi-6'' at Planet Bollywood

பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2009 திரைப்படங்கள்
விமர்சனம்

**விமர்சனம்** என்பது ஒரு கருத்தை, செயலாக்கத்தை, படைப்பை, நபரை, அல்லது அமைப்பை மதிப்பீடு செய்து முன்வைக்கப்படும் கருத்துக்கள் ஆகும்.  விமர்சனம் ஒன்றின் பயன் விலை, நன்மை தீமை, படைப்பின் தரம் அல்லது பிற மதிப்பீடுகளை முன்வைக்கிறது.  விமர்சனம் என்ற சொல் ஒரு எதிர்ம மதிப்பீட்டை பொதுவாக சுட்டுகிறது.

## விமர்சனத்தின் நோக்கம்
விமர்சனம் ஒரு தரப்பினரை அழிக்கும், அல்லது பாதிக்கும் நோக்குடன் செய்யப்படுவதுண்டு.  ஒரு போரில் எதிரியை அழிக்கும் நோக்கில் செய்யப்படும் விமர்சனம் இத்தகைகையாகும்.

விமர்சனம் ஒரு தரப்பின் குறைகளைச் சுட்டிக்காட்டி, திருத்தி, மாற்றத்தை கொண்டுவருவதற்கான நோக்குடன், ஆக்கபூர்வமான நோக்கைக் கொண்டிருக்கலாம்.

## விமர்சனத்தின் பொருள்
அரசியல் கொள்கை, திட்டம், தலைமைத்துவம், கலைப் படைப்புகள், சமூகக் கட்டமைப்பு, சமூக நிலைமைகள், சமயம், கோட்பாடுகள், தொழில்நுட்ப நுணுக்கங்கள் என பல தரப்பட்டவை நோக்கி விமர்சனங்கள் முன்வைக்கப்படுகின்றன. பொதுவாக, வாழ்க்கையின் எல்லா அம்சங்களையும் விமர்சனத்தின் வீச்சுக்குள் கொண்டு வர இயலும்.

### சமூக விமர்சனம்

### இலக்கிய விமர்சனம்

## விமர்சனம் நோக்கி விமர்சனங்கள்
விமர்சனம் குறைகளை எது வேலை செய்யவில்லை என்பது பற்றி நிறையை உரையாடல்களை முன்வைக்கிறது.  ஆனால் அது தீர்வுகளை முன்வைப்பதில்லை.  இதனால் தீர்வுகளுக்கு செலுத்தப்படக்கூடிய வளங்கள் விமர்சனத்தில் வீணடிக்கப்படுகிறது.

அக்கறை உள்ள ஒன்றைப் பற்றி விமர்சனம் செய்யும் போது, அதை மேலும் பாதிப்படைய, அல்லது பலவீனமடையச் செய்துவிடும் அபாயம் உள்ளது.

## சுய விமர்சனம்

பிறரைப் பற்றியே குறைகூறிக் கொண்டிருக்காமல், 'தன்னிடம் ஏதாவது குறையுள்ளதா?' என்று ஆய்வது சுய விமர்சனம் ஆகும். இதிலும், குறைகளும் நிறைகளும் சுட்டிக் காட்டப்படலாம்.

மேலும், தனி மனிதர் மட்டுமே சுய விமர்சனத்தின் தளமாக இருப்பதில்லை. குழுக்களும் குமுகங்களும் தம்மைச் சுய விமர்சனம் செய்து ஆக்கப்பூர்வமான திட்டங்கள் வகுத்து முன்னேற முடியும்.

## இவற்றையும் பார்க்க
* அங்கதம்
* கட்டுடைத்தல் - Deconstruction
* Critical theory
* Critical thinking
* பிற்போக்கு, முற்போக்கு, நற்போக்கு
* :பகுப்பு:தமிழ் விமர்சகர்கள்

## மேற்கோள்கள்

## வெளி இணைப்புகள்
* நிராகரிப்பின் உந்துதல் - பெருமாள் முருகன்
* தலித் விமர்சனம்: சில குறிப்புகள் - அழகரசன் 


பகுப்பு:மெய்யியல் முறையியல்கள்
திருப்பத்தூர் (சிவகங்கை மாவட்டம்)

**திருப்பத்தூர் ** (ஆங்கிலம்:Tirupathur), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், திருப்பத்தூர் வட்டத்தில் இருக்கும் ஒரு பேரூராட்சி ஆகும்.

இது சிவகங்கையிலிருந்து 35 கி.மீ. தொலைவிலும், காரைக்குடியிலிருந்து 35 கி.மீ. தொலைவிலும், மதுரையிலிருந்து 62 கி.மீ. தொலைவிலும் உள்ளது.

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 6,431 வீடுகளும், 25,980 மக்கள்தொகையும் கொண்டது.

இது 8.40 ச.கி.மீ. பரப்பும், 18 வார்டுகளும், 70 தெருக்களும் கொண்ட இப்பேரூராட்சியானது, திருப்பத்தூர் சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.

## வரலாறு
பாண்டிய நாட்டின் தலைநகரான மதுரையையும் சோழ நாட்டின் தலைநகரான தஞ்சாவூரையும் இணைக்கும் சாலையில் முக்கிய வர்த்தக தடத்தில் திருப்பத்தூர் நகரம் சங்க காலம் முதல் அமைந்துள்ளது, பாரி மன்னன் மீது கபிலர் எழுதிய பாடல்கள் மூலம் அறிய வருகிறது. 6 ஆம் நூற்றாண்டில் எழுதப்பட்ட தேவார பாடலிலிருந்து, திருப்பத்தூர் அப்போதே நகரமாக இருந்ததும், அதில் சமண, ஆசிவக, பௌத்த மடங்கள் அமையப்பெற்றிருந்ததையும் அறிய முடிகிறது.

பாண்டிய எல்லை நகரமான இந்நகர், சோழ-பாண்டிய போர்களின் போது, சோழர் ஆட்சியிலும் பாண்டியர் ஆட்சியிலும் மாறி மாறி இருந்து வந்திருக்கிறது. பாண்டியர்களின் மிகப்பழமையான கல்வெட்டு இவ்வூர் திருத்தளிநாதர் கோயிலிலிருந்து பெறப்பட்டிருக்கிறது.

13 ஆம் நூற்றாண்டில் மாலிக் கபூர் படையெடுப்பின்போது, கடுமையான சேதத்தை திருப்பத்தூர் அடைந்துள்ளது.

18 ஆம் நூற்றாண்டின் இறுதியில் இந்நகர், கிழக்கிந்தியக் கம்பெனியின் கைகளுக்கு மாறியது. 1801 புரட்சியின்போது, மருது பாண்டியர்கள் வெள்ளையர்களிடமிருந்து இக்கோட்டையைக் கைப்பற்றினர். மருது சகோதரர்களிடமிருந்து மீண்டும் கோட்டையைக் கைப்பற்றிய வெள்ளையர்கள் 24 அக்டோபர் 1801 அன்று, மருது சகோரர்கள் உள்ளிட்ட 500 இற்கும் மேற்பட்ட புரட்சியாளர்களை திருப்பத்தூர் கோட்டையில் தூக்கிலிட்டனர். திருப்பத்தூர் நகரம் முந்தைய மதுரை மாவட்டத்தில் ஒரு பகுதியாக இருந்தது.

## முக்கியமான இடங்கள்
* திருப்புத்தூர் திருத்தளிநாதர் கோயில் பாண்டிய நாட்டின் தேவார பாடல் பெற்ற கோயில்களில் ஒன்றாகும்.. யோக நிலையில் உள்ள பைரவர், இந்திரன் மகன் செயந்தன் சந்நிதி, வடக்கு நோக்கி இருக்கும் முருகர் சந்நிதி, அமர்ந்த நிலையில் இருக்கும் நவகிரகங்கள் ஆகியவை இக்கோயிலின் தனிச் சிறப்பாகும்.
* திருக்கோஷ்டியூர் சௌமியநாராயணப் பெருமாள் கோயில்,  திருப்பத்தூர் - சிவகங்கை சாலையில் திருப்பத்தூருக்கு  தெற்கில்  8 கி.மீ. தொலைவில் அமைந்துள்ளது.
* பிள்ளையார்பட்டி கற்பக விநாயகர் கோயில்
* குன்றக்குடி முருகன் கோயில்
* **வேட்டகுடி பறவைகள் சரணாலயம்**, திருப்பத்தூரிலிருந்து மதுரை செல்லும் சாலையில் அமைந்துள்ளது.

## இதனையும் காண்க
திருப்பத்தூர் (வேலூர் மாவட்டம்)

## ஆதாரங்கள்


பகுப்பு:சிவகங்கை மாவட்டத்தில் உள்ள பேரூராட்சிகள்
பங்காளிகள் (திரைப்படம்)

**பங்காளிகள்** 1961 ஆம் ஆண்டு வெளிவந்த ஒரு தமிழ்த் திரைப்படம். டி. கண்மணி, சி. கே. கண்ணன், பி. ரங்கசாமி ரெட்டியார் ஆகியோர் கூட்டாகத் தயாரித்துள்ள இப் படத்தை ஜி. ராமகிருஷ்ணா இயக்கியுள்ளார். ஜெமினி கணேசன் கதாநாயகனாகவும், அஞ்சலிதேவி கதாநாயகியாகவும் நடித்துள்ளனர். இவர்களுடன் தேவிகா, ஈ. வி. சரோஜா, எம். ஆர். ராதா, எஸ். வி. ரங்கராவ், கே. மாலதி, பி. எஸ். ஞானம், தேவகி, கே. சாரங்கபாணி, கே. சாயிராம், பாலு, "நாஞ்சி"சேட், டி. எஸ். துரைராஜ், டி. எஸ். முத்தையா, "கரிக்கோல்" ராஜ், "சாண்டோ" கிருஷ்ணன், ஏ. கே. குமார் மற்றும் பலர் நடித்துள்ளனர்.

எஸ். தட்சிணாமூர்த்தி இசையமைக்க, பாடல்களைக் கண்ணதாசன், அ. மருதகாசி, கு. ம. கிருஷ்ணன் ஆகியோர் இயற்றியுள்ளனர். இப் படத்துக்கான கதை வசனத்தை எம்.எஸ்.சோலைமலை எழுதியுள்ளார்.

## மேற்கோள்கள்

பகுப்பு:1961 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஈ. வி. சரோஜா நடித்த திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:அஞ்சலிதேவி நடித்த திரைப்படங்கள்
பகுப்பு:எம். ஆர். ராதா நடித்த திரைப்படங்கள்
பகுப்பு:எஸ். வி. ரங்கராவ் நடித்த திரைப்படங்கள்
பகுப்பு:கே. சாரங்கபாணி நடித்த திரைப்படங்கள்
மூதாதை

**மூதாதை** (*ancestor*) பெற்றோரையும் தொடர்ச்சியாக அவர்களது பெற்றோரையும் (பாட்டன்,பாட்டி,முப்பாட்டன்,முப்பாட்டி பூட்டி பூட்டன்....) குறிக்கும் சொல்லாகும். ஒருவர் மற்றவரின் மூதாதையாக இருந்தாலோ அல்லது இருவரின் மூதாதைகளும் பொதுவானவராக இருந்தாலோ ,அந்த இரு நபர்களிடையே மரபுத் தொடர்பு இருப்பதாகக் கருதப்படுகிறது. படிவளர்ச்சிக் கொள்கையின்படி, ஒரே படி வளர்ச்சி மூதாதையரைக் கொண்ட இனங்கள் பொது மூலத்திலிருந்து தோன்றியதாகக் கூறப்படுகிறது. ஆனால் கிடக்கை மரபணு பரிமாற்றம் நிகழும் சில நுண்ணுயிர்களுக்கும் பிற உயிரிகளுக்கும் இது பொருந்தாது.

சில பண்பாடுகளில் வாழும் மற்றும் மறைந்த மூதாதையரை வணங்குவது முறையாகும். திருமணம் போன்ற நிகழ்வுகளுக்கு முன்னர் மறைந்த மூதாதையரின் ஆசிகளை வேண்டி வழிபாடு நடத்துவதும் உண்டு. 

## இவற்றையும் பார்க்கவும்
*முன்னோர்

## மேற்கோள்கள்

பகுப்பு:உறவுமுறை
கீழப்பாட்டம்

**கீழப்பாட்டம்** கிராமம்  தமிழ் நாட்டில், திருநெல்வேலி மாவட்டத்தில் பாளையங்கோட்டைக்கு மிக அருகில், தாமிரபரணி நதிக் கரையின் தென்பகுதியில் அமைந்துள்ளது.

இவ்வூர் அருகே, மணப்படைவீடு, திருமலைக் கொழுந்துபுரம், கான்சா(கிப்) புரம்,தோணித்துறை, மருதூர் அணைக் கட்டு பகுதிகள் தாமிரபரணி நதிக் கரையின் தென்பகுதியில் அமைந்துள்ளன. சீவலப்பேரி, குப்பக்குறிச்சி, கலியாவூர் பகுதிகள் தாமிரபரணி நதிக் கரையின் வடபகுதியில் அமைந்துள்ளன. வடகரையில் சீவலப்பேரி மற்றும் குப்பக்குறிச்சிக்கிடையே குற்றாலத்தில் அருவியாக பாயும் தாமிரபரணியின் துணை நதியான சிற்றாறு தாமிரபரணியோடு கலக்கிறது. இவ்விடத்தில் புகழ் பெற்ற சுடலை மாடசாமி கோவிலும், துர்க்கையுடன் எழுந்தருளியுள்ள பெருமாள் கோவிலும் சீவலப்பேரியில் அமைந்துள்ளது குறிப்பிடத்தக்கது.

குறுமண் எனும் , மண்பாண்டங்கள் செய்யவும் செங்கல் அறுக்கவும் பயன்படும் மண் வகை கிடைக்கிறது. சுற்றிலும் வயல் வெளிகள் வனப்பகுதிகள் சூழ்ந்து அமைந்துள்ளது. ஆறு, குளம், வாய்க்கால், கிணறு என நீர்நிலைகளை கொண்டுள்ளது. இதனால் இப்பகுதி எப்போதும் பசுமையாகவும் குளிர்ந்தும் காணப்படும். மேலப்பாட்ம் குன்று பின்னனியில் அமைந்துள்ளது இக்கிராமத்திற்கு மேலும் அழகு சேர்ப்பதாகும்.  இக்கிராமத்தில் திருத்து, கொம்பந்தன்பாறை, அவனாப்பேரி மற்றும் அண்ணாநகர் சிறு கிராம பகுதிகளும் அடங்கும். அழகான கிராமமாக இருந்தாலும் இயற்கை வளங்களை அணுபவிப்பதில் ஏற்பட்ட போட்டியால் சில காலம் அமைதியை இழந்திருந்தது.

பல அரசு அதிகாரிகள், அரசியல்வாதிகளை இக்கிராமம் தந்திருந்தாலும், பல்கலைக் கழகப் பேராசிரியர் திரு.மா.ஆறுமுகம் மற்றும் அரசியல்வாதி திரு.வீ.கருப்பசாமிப்பண்டியன் ஆகியோர் குறிப்படத்தக்கவர்கள்.

பகுப்பு:திருநெல்வேலி மாவட்டத்திலுள்ள கிராமங்கள்
இந்திரா காந்தி வனவிலங்கு உய்வகம் மற்றும் தேசியப்பூங்கா

**இந்திரா காந்தி வனவிலங்கு உய்வகம் மற்றும் தேசியப்பூங்கா** அல்லது **ஆனைமலை புலிகள் காப்பகம்** (IGWLS&NP) ஓர் பாதுகாக்கப்பட்ட பகுதியாகும். 1961ஆம் ஆண்டு அக்டோபர் 7 அன்று இங்கு வருகை புரிந்த முன்னாள் இந்தியப் பிரதமர் இந்திரா காந்தி அம்மையார் நினைவையொட்டி இப்பெயர் இடப்பட்டுள்ளது.

## பெயர்க்காரணம்
இப்பூங்காவின் வடகிழக்கில் அமைந்துள்ள ***டாப் ஸ்லிப்*** என்ற கிராமத்தின் பெயராலேயே இது பரவலாக அறியப்படுகிறது. இப்பெயர் பதினொன்பதாம் நூற்றாண்டில் தேக்கு மரங்களை மலைமுகட்டிலிருந்து சறுக்கி விடுவதை ஒட்டி அமைந்தது.

## ஆனைமலை புலிகள் காப்பகம்
இப்பகுதி தென்னிந்தியாவில் தமிழ்நாடு மாநிலத்தில் கோவை மாவட்டத்தில் பொள்ளாச்சி, வால்பாறை, உடுமலை வட்டங்களில் அமைந்துள்ள ஆனைமலை மலைத்தொடரில் பரந்துள்ளது. **முன்பு ஆனைமலை வனவிலங்கு உய்வகம் என்றறியப்பட்ட** 958&nbsp;சதுர கி.மீ பரப்பளவு கொண்ட இந்திரா காந்தி வனவிலங்கு உய்வகத்தின் ஆழ்பகுதியாக 108&nbsp;சதுர கி.மீ. பரப்பளவு கொண்ட தேசியப்பூங்கா விளங்குகிறது. 1974ஆம் ஆண்டு உய்வகமாக அறிவிக்கப்பட்டது. கரியன் சோலா, கிராஸ் மலைகள், மஞ்சம்பட்டி பகுதிகள் தேசியப்பூங்காவாக 1989ஆம் ஆண்டு அறிவிக்கப்பட்டன. 

## உலக பாரம்பரியக் களமாக அறிவிக்க ஆய்வில் உள்ளது

பூங்காவும் உய்வகமும் யுனெஸ்கோவினால் மேற்குத் தொடர்ச்சிமலை உலக பாரம்பரியக் களமாக அறிவிக்க ஆய்வில் உள்ளது.
.  இந்த உய்வகமும் திண்டுக்கல் மாவட்டம்|திண்டுக்கல்லைச் சேர்ந்த பழனி மலைகளும் சேர்ந்ததே ஆனமலை சேமிப்புப் பகுதியாகும்..

## பயணியர் தகவல்

இப்பூங்கா வனச்சரக அலுவலர் (வனச்சரக வார்டன் அலுவலகம், 178 மீன்கரை சாலை, பொள்ளாச்சி) அவர்களால் நிர்வகிக்கப்பட்டு கோயம்புத்தூர் வட்ட வன பாதுகாவலர் மேற்பார்வையில் அமைந்துள்ளது.

கோவையிலிருந்து 40 கி.மீ தொலைவிலுள்ள பொள்ளாச்சியில் வனவிலங்கு வார்டன் அலுவலகத்தில் வருநர் அனுமதி பெற்று அங்கிருந்து 35 கி. மீ தொலைவில் உள்ள டாப் ஸ்லிப் அல்லது 40 கி. மீ தொலைவில் உள்ள உடுமலைப்பேட்டை (அமராவதி கானகம்) அல்லது 65 கி.மீ தொலைவில் உள்ள வால்பாறை செல்லலாம்.

### டாப் ஸ்லிப்பில் சுற்றுலாப் பயணிகளுக்காக வசதிகள்
செல்லத்தக்க மாதங்கள் மே முதல் சனவரி வரையாகும். காலை 6 மணி முதல் மாலை 6 மணி வரையே செல்லலாம். டாப் ஸ்லிப்பில் சுற்றுலாப் பயணிகளுக்காக பல சிறுகுடில்கள், அறைகள் மற்றும் கூடங்கள் ஏற்படுத்தப்பட்டுள்ளன. தேசியப் பூங்காவினை கால்நடையாகவோ சபாரி வண்டிகளிலோ சுற்றிப் பார்க்கலாம்..

## மேற்கோள்கள்

பகுப்பு:தமிழ்நாட்டுச் சுற்றுலா மையங்கள்
பகுப்பு:கோயம்புத்தூர் மாவட்டம்
பகுப்பு:தமிழ்நாட்டிலுள்ள தேசியப் பூங்காக்கள்
பகுப்பு:தமிழ்நாட்டில் உள்ள காட்டுயிர் காப்பகங்கள்
பகுப்பு:இந்தியாவிலுள்ள புலிகள் காப்பகங்கள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
ரஞ்சிதா

**இரஞ்சிதா** ஓர் இந்திய திரைப்பட நடிகையாவார். இவர் பல தென்னிந்தியத் திரைப்படங்களில் நடித்துள்ளார்.  1992 இல் இயக்குநர் பாரதிராஜா இயக்கிய தமிழ் திரைப்படமான நாடோடித் தென்றல் மூலம் தமிழ் திரையுலகில் அறிமுகமானார்.  *[[ஜெய்ஹிந்த் (திரைப்படம்)|ஜெய்ஹிந்த்]]*, கர்ணா, *[[தோழர் பாண்டியன்]]*, *[[அமைதிப்படை (திரைப்படம்)|அமைதிப்படை]]*  *[[தமிழச்சி (திரைப்படம்)|தமிழச்சி]]* , *மக்களாட்சி,*  *[[பெரிய மருது (திரைப்படம்)|பெரிய மருது]]* , *[[சின்ன வாத்தியார்]]*  ஆகிய திரைப்பங்களில்  பல முன்னணி நடிகர்களுடன்  நடித்துள்ளார்.  தவிர மலையாள , தெலுங்கு திரைப்படங்களிலும் நடித்துள்ளார்.

## குறிப்பிடத்தக்க படங்கள்

### தமிழ்
* அதர்மம்
* நாடோடித் தென்றல் 
* ஜெய் ஹிந்த் 
* அமைதிப்படை
* தோழர் பாண்டியன்
*  கருப்பு நிலா
* கர்ணா
* சின்ன வாத்தியார்
* மக்களாட்சி
* பெரிய மருது
* பொம்மலாட்டம்

### மலையாளம்

* ஜானி வாக்கர்
* சுந்தரி நீயும் சுந்தரன் ஞானும்
* சமயம்
* கைகூடுன்ன நிலவு
*  ஒரு யாத்ராமொழி

### தெலுங்கு

* ஆஞ்சனேயலு
* குபேரலு
* மாவிச்சிகுரு

## மேற்கோள்கள்

## வெளியிணைப்புகள்
*
*http://popcorn.oneindia.in/artist-biography/10895/2/ranjitha.html

பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1975 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:21 ஆம் நூற்றாண்டின் இந்து சமயத் தலைவர்கள்
பென் அஃப்லெக்

**பெஞ்சமின் கெசா அஃப்லெக்-போல்ட்** () (பிறப்பு: ஆகத்து 15, 1972) என்பவர் அமெரிக்க நாட்டு நடிகர், திரைப்பட இயக்குநர், தயாரிப்பாளர் மற்றும் திரைக்கதை ஆசிரியர் ஆவார். இவர் தனது நடிப்புத்திறன் மூலம் இதுவரையில் இரண்டு அகாதமி விருதுகள் மற்றும் மூன்று கோல்டன் குளோப் விருதுகளை.வென்றுள்ளார்.

இவர் 1984 மற்றும் 1988 இல் ஒளிபரப்பான 'வோயேஜ் ஆஃப் தி மிமி' என்ற கல்வித் தொடரில் குழந்தை நட்சத்திரமாக தனது நடிப்பு வாழ்க்கையைத் தொடங்கினார். பின்னர் மல்ராட்ஸ் (1995), சேசிங் ஆமி (1997) மற்றும் டாக்மா (1999) உள்ளிட்ட பல்வேறு கெவின் சிமித் படங்களில் தோன்றினார். அதைத் தொடர்ந்து 1997 இல் 'குட் வில் ஹண்டிங்' என்ற படத்துக்காக திரைக்கதை எழுதியதற்காக சிறந்த அசல் திரைக்கதைக்கான கோல்டன் குளோப் விருது மற்றும் அகாதமி விருதையும் இவரும் மற்றும் இவரது சிறுவயது நண்பர் மற்றும் நடிகர் மேட் டாமனும் வென்றபோது சிறந்த திரைக்கதையாளர் என்ற அங்கீகாரத்தைப் பெற்றார்.

இவர் 2010 களில்  தி டவுன் (2010) என்ற குற்ற நாடகத்தை இயக்கி, இணைந்து எழுதியுள்ளார் மற்றும் நடித்தார் மற்றும் 2012 இல் அரசியல் திரில்லர் படமான ஆர்கோ என்ற படத்தை இயக்கி நடித்தார், இரண்டுமே விமர்சன ரீதியாகவும் வணிக ரீதியாகவும் வெற்றி பெற்றன. இதற்காக இவர் சிறந்த இயக்குனருக்கான கோல்டன் குளோப் விருது  மற்றும் பாஃப்டா விருதையும், சிறந்த படத்திற்கான கோல்டன் குளோப், பாஃப்டா மற்றும் அகாதமி விருதையும் வென்றார். பின்னர் இவர் உளவியல் திரில்லர் படமான கான் கேர்ள் (2014), திரில்லர் படமான தி அக்கவுண்டன்ட் (2016), அதிரடி-சாகச படமான டிரிபிள் பிரான்டியர் (2019), விளையாட்டு நாடகப்படமான தி வே பேக் (2020) மற்றும் நகைச்சுவை நாடகப்படமான தி டெண்டர் பார் (2021) ஆகியவற்றில் நடித்துள்ளார்.

2016 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் பேட்மேனை  சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற திரைப்படங்களில் நடித்துள்ளார்.

## ஆரம்பகால வாழ்க்கை
இவர் ஆகத்து 15, 1972 இல் கலிபோர்னியாவில் உள்ள பெர்க்லேயில் முன்னாள் நடிகரான திமோதி பையர்ஸ் அஃப்லெக் மற்றும் தாயார் கிறிஸ்டோபர் அன்னே ஆகியோருக்கு மகனாகப் பிறந்தார். இவரது தம்பி நடிகர் கேசி அஃப்லெக் ஆவார். இவர் மிகவும் சிறுவயதில் இருக்கும் போது மாசச்சூசெட்ஸ்ற்கு குடிபெயர்ந்தனர், மேலும் 1984 ஆம் ஆண்டில் இவரது பெற்றோர்கள் விவாகரத்துப் பெற்றனர்.

## மேற்கோள்கள்

## வெளிப்புற இணைப்புகள்
* 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:சிறந்த அசல் திரைக்கதைக்கான அகாடெமி விருதை வென்றவர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க குழந்தை நட்சத்திரங்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:மீநாயகன் திரைப்பட நடிகர்கள்
24 மணி நேரம் (திரைப்படம்)

**24 மணி நேரம்** (*24 Mani Neram*) 1984 ஆம் ஆண்டு சூலை மாதம் 18 ஆம் தேதியன்று வெளிவந்த ஒரு தமிழ்த் திரைப்படம் ஆகும். திரையரங்கில் 27 வாரங்கள் ஓடி வெற்றி பெற்றது. எஸ். என். எஸ். திருமால் தயாரித்த இப்படத்தை மணிவண்ணன் இயக்கியுள்ளார். மோகன், ஜெய்சங்கர், சத்தியராஜ், நளினி மற்றும் பலர் இப் படத்தில் நடித்துள்ளனர்.

இளையராஜா இசையமைத்துள்ள இப் படத்துக்கான பாடல்களைப் புலமைப்பித்தன் எழுதினார். படத்தின் கதை, திரைக்கதை, வசனம் ஆகியவற்றையும் இயக்குநர் மணிவண்ணனே எழுதியுள்ளார்.

## மேற்கோள்கள்

## வெளி இணைப்புகள்
* 

பகுப்பு:1984 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
முகம்மது அலி

**முகம்மது அலி** (*Muhammad Ali*, இயற்பெயர்: **காஸ்சியுஸ் மர்செல்லஸ் கிளே இளையவர்** (*Cassius Marcellus Clay Jr.*; சனவரி 17, 1942 - சூன் 3, 2016), ஓய்வுபெற்ற தலைசிறந்த அமெரிக்க குத்துச்சண்டை வீரரும் மூன்று முறை மிகுஎடை உலக வெற்றி வீரரும் ஆவார். உலகிலயே தலைசிறந்த மிகுஎடை குத்துச்சண்டை வெற்றி வீரராக கருதப்படுபவர். தொடக்க காலங்களில், ரோமில் 1960 ஆம் ஆண்டு நடைபெற்ற 1960 ஒலிம்பிக்கு மெல்லிய மிகுஎடை பிரிவில் தங்கப்பதக்கம் வென்றார். தொழில் நெறிஞர் ஆனப்பின் தொடர் மிகுஎடை வெற்றிகள் மும்முறை பெற்ற ஒரே வீரர் ஆனார்.

1964 ஆம் ஆண்டு இஸ்லாம் தேசம் இயக்கத்தில் சேர்ந்தப்பின் காஸ்சியுஸ் கிளே என்ற தன் பிறப்பு பெயரை முகம்மத் அலி என மாற்றிக் கொண்டார். பின்பு 1975 ஆம் ஆண்டு சன்னி முசுலிமாக மாறினார். 1967 ஆம் ஆண்டு தன் மத நம்பிக்கையின் அடிப்படையில் அமெரிக்க இராணுவத்தில் சேர மறுத்தார். வியட்நாம் போரிற்கும் எதிர்ப்புத் தெரிவித்தார் அலி. இதனால், அவர் கைது செய்யப்பட்டார். அவரது குத்துச்சண்டை பட்டங்கள் பறிக்கப்பட்டது. அவரது குத்துச்சண்டை உரிமம் தற்காலிகமாக நீக்கப்பட்டது. எனினும், அவர் சிறையில் அடைக்கப்படவில்லை. ஆனால், அவரது மேல்முறையீடு அமெரிக்க உச்சநீதிமன்றத்தில் வெற்றி பெறும் வரை நான்கு ஆண்டுகளுக்கு அவர் குத்துச்சண்டை போட்டிகளில் பங்கேற்கவில்லை. இவர் 2016 ஆம் ஆண்டு சூன் 3 ஆம் தேதி இயற்கை எய்தினார்.

mani==மேற்கோள்கள்==
a

## வெளியிணைப்புகள்
* Muhammad Ali still the greatest as he celebrates 70th birthday

பகுப்பு:குத்துச்சண்டை விளையாட்டு வீரர்கள்
பகுப்பு:அமெரிக்க விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1942 பிறப்புகள்
பகுப்பு:2016 இறப்புகள்
பகுப்பு:ஆங்கில அமெரிக்கர்கள்
பகுப்பு:மிகு எடை குத்துச்சண்டை வீரர்கள்
இந்திய வெளியுறவுக் கொள்கை

இந்தியா (அதிகாரப்பூர்வமாக இந்தியக் குடியரசு) பாலத்தீனம், திரு ஆட்சிப்பீடம் நியுவே உட்பட 201 நாடுகளுடன் முழுமையான தூதர்-வழித் தொடர்புகளைக் கொண்டுள்ளது. வெளியுறவு அமைச்சு **இந்தியாவின் வெளியுறவுக் கொள்கைகளுக்குப்** (*foreign relations of India*) பொறுப்பான அரசு நிறுவனம் ஆகும். உலகின் மூன்றாவது பெரிய இராணுவச் செலவு, இரண்டாவது பெரிய ஆயுதப் படை, மொத்த உள்நாட்டு உற்பத்தியில் ஐந்தாவது பெரிய பொருளாதாரம், வாங்கும் திறன் சமநிலை அடிப்படையில் மூன்றாவது பெரிய பொருளாதாரம் ஆகியவற்றுடன் இந்தியா ஒரு முக்கிய பிராந்திய சக்தியும், வளர்ந்து வரும் வல்லரசுமாகும்.

வெளியுறவு அமைச்சின் கூற்றுப்படி, இந்தியப் பண்ணுறவாண்மையின் முக்கிய நோக்கங்களில் இந்தியாவின் தேசிய நலன்களைப் பாதுகாப்பது, பிற மாநிலங்களுடனான நட்புறவை மேம்படுத்துதல், "வெளிநாட்டவர்கள் மற்றும் வெளிநாடுகளில் உள்ள இந்தியக் குடிமக்களுக்கு" தூதரக சேவைகளை வழங்குதல் ஆகியவை அடங்கும். அண்மைய தசாப்தங்களில், இந்தியா ஒரு விரிவான வெளியுறவுக் கொள்கையைத் தொடர்ந்தது. ஏனைய கிழக்காசிய நாடுகளுடன் மிகவும் விரிவான பொருளாதார, மூலோபாய உறவுகளை உருவாக்குவதற்கு சார்க், கீழ்த்திசை கவனக் குவிப்புக் கொள்கை ஆகியவை மூலம் அண்டை நாடுகளுடனான உறவுக்கு முன்னுரிமையைக் கொண்டுள்ளது. இந்தியா மூலோபாய தெளிவின்மைக் கொள்கையையும் பராமரித்து வருகிறது, அதில் அதன் "முதலில் பயன்படுத்தக்கூடாது" என்ற அணுசக்திக் கொள்கை, உருசிய-உக்ரைனியப் போரில் அதன் நடுநிலை நிலைப்பாடு ஆகியவை அடங்கும்.

ஐக்கிய நாடுகள் அவை, ஆசிய வளர்ச்சி வங்கி, பிரிக்ஸ், ஜி-20 போன்ற பல பன்னாட்டு அரசு அமைப்புகளில் இந்தியா உறுப்பினராக உள்ளது. இவ்வமைப்புகள் வளர்ந்துவரும் மற்றும் வளர்ந்த நாடுகளின் முக்கிய பொருளாதார இடமாகப் பரவலாகக் கருதப்படுகிறது. அணிசேரா இயக்கத்தின் நிறுவன உறுப்பினராக இந்தியா ஒரு முக்கிய செல்வாக்கை செலுத்துகிறது. கிழக்காசிய உச்சிமாநாடு, உலக வணிக அமைப்பு, அனைத்துலக நாணய நிதியம், ஜி8+5 போன்ற பிற பன்னாட்டு அமைப்புகளிலும் இந்தியா முக்கிய மற்றும் செல்வாக்குமிக்க பங்கைக் கொண்டுள்ளது. ஆசிய உள்கட்டமைப்பு முதலீட்டு வங்கி,e சாங்காய் ஒத்துழைப்பு அமைப்பு ஆகியவற்றிலும் இந்தியா உறுப்பினராக உள்ளது. முன்னாள் பிரித்தானியக் குடியேற்ற நாடாக, இந்தியா பொதுநலவாய அமைப்பிலும் உறுப்பினராக பிற பொதுநலவாய நாடுகளுடன் தொடர்ந்து உறவுகளைப் பேணுகிறது.

## குறிப்புகள்

## மேற்கோள்கள்

## வெளி இணைப்புகள்
* Briefs on India's Bilateral Relations, Ministry of External Affairs
* Harvard University homepage  India's Foreign Policy, Xenia Dormandy
* List of Treaties ruling relations Argentina and India (Argentine Foreign Ministry, in Spanish)
* IBSA – India, Brazil, South Africa – News and Media


பகுப்பு:இந்தியாவின் இருதரப்பு உறவுகள்
தேவிகுளம்

**தேவிகுளம்** கேரளத்தில் இடுக்கி மாவட்டத்திலுள்ள மூணார் நகரத்திற்கு தென்கிழக்கில் 9.8 கிலோமீட்டர் தொலைவில் உள்ள ஒரு சிறிய மலைப்பிரதேசம் ஆகும். இங்கு 44.12% பேர் தமிழ் மொழி பேசுவோர் ஆவர்.

## வரலாறு
இராமாயணத்தில் சீதா தேவியின் பெயரில் இருந்தே தேவிகுளம் என்ற பெயர் இந்த இடத்திற்கு சூட்டப்பட்டதாக ஐதீகம்.

ஒரு முறை இங்குள்ள குளத்தில் சீதா தேவி குளித்ததாக சொல்லப்படுகிறது. ஒரு காலத்தில் மிகவும் அழகான ஒரு குளமாக இருந்த அக்குளத்தை இப்பொழுது சீதா தேவி தடாகம் (குளம்) என அழைக்கிறார்கள்.

## புவியியல்
கடல் மட்டத்திலிருந்து 1800 மீட்டர் உயரத்தில் தேவிகுளம் நிலைகொண்டுள்ளது.

## சிறப்பு அம்சங்கள்
இயற்கை எழில் கொஞ்சும் பல இடங்களை நாம் தேவிகுளத்தில் காணலாம். அவற்றில் முக்கியமானவை:
* பள்ளிவாசல் வெள்ளச்சாட்டம்
* தேயிலைத் தோட்டங்கள்
* சிகப்பும் நீளமும் கலந்த அரக்கு மரங்கள்
### படங்கள்

File:La cueillette du thé (Kerala, Inde) (13663515803).jpg|தேவிகுளம் தேயிலைத் தோட்டம்
File:Tribal temple at Rajakumari, Idukki district.jpg|விநாயகர் கோயில்


## மேற்கோள்கள்

## வெளி இணைப்புகள்

* இவ்விடத்தின் வரைபடம்

பகுப்பு:இடுக்கி மாவட்டத்தில் உள்ள ஊர்களும் நகரங்களும்
பகுப்பு:கேரள மலை வாழிடங்கள்
தமிழர் ஆடற்கலைகள் பட்டியல்

## அ
* அம்மன் கோயில் ஆட்டம் - http://www.youtube.com/watch?v=ulRKAf9ATlY&feature=related
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்

## ஆ
* ஆலி ஆட்டம்

## இ
* இடையன் இடைச்சி கதை
* இரணிய நாடகம்
* இருளர் இனமக்களின் ஆட்டம்
* இலாவணி

## எ
* எக்காளக்கூத்து

## உ
* உடுக்கைப்பாட்டு
* உறுமி
* உறுமி ஆட்டம்
* உறியடி ஆட்டம்

## ஒ
* ஒட்ட நாடகம்
* ஒயில் கும்மி
* ஒயிலாட்டம்

## க
* கட்சிப்பாட்டு
* கட்டைக்குழல்
* கட்டைக் காலாட்டம்
* கண்ணன் ஆட்டம்
* கணியான் ஆட்டம்
* கதை வாசிப்பு
* கப்பல் பாட்டு
* கரகாட்டம்
* கரடியாட்டம்
* கருப்பாயி ஆட்டம்
* கருப்பாயி கூத்து
* கல்யாண காமிக்
* களியலாட்டம் http://www.youtube.com/watch?v=H7_7QC-yzhA&feature=related
* கமுவேற்ற விழாகூத்து
* கழைக்கூத்து
* களரி
* களமெழுத்தும் பாட்டும்
* காவடி
* காமாட்டா
* காமாட்டா கொட்டுதல்
* காமன் எரிப்பு ஆட்டம்
* காலடியாட்டம்
* காளை ஆட்டம்
* காளியாட்டம்
* கானாப்பாட்டு
* கிருட்ணனாட்டம்
* கும்மி
* கும்மிக்கூத்து
* கும்மி குறத்திக்களி
* குறவன் குறத்தி ஆட்டம் - http://www.youtube.com/watch?v=NeJJHbc9uuk
* குரவை, துணங்கை, தழூஉ - ஆட்டங்கள்
* கைச்சிலம்பாட்டம்
* கையுறை பாலைக்கூத்து
* கொக்கலிக்கட்டை ஆட்டம்
* கொறத்திகளி ஆட்டம்
* கோத்தர் மக்களின் ஆட்டங்கள்
* கோடாங்கி பாட்டு
* கோணாங்கி ஆட்டம்
* கோலாட்டம்
* கோயிலாட்டம் - http://www.youtube.com/watch?v=CSWTXOHrLLo
* கோமாளி ஆட்டம்

## ச
* சக்கையாட்டம்
* சக்கை குச்சியாட்டம் - http://www.youtube.com/watch?v=1Ds7XfVOzps
* சந்தைகாமிக்
* சலங்கை ஆட்டம் 
* சாமியாட்ட காமிக்
* சாமியாட்டம் - http://www.youtube.com/watch?v=GKN7ViSaZTg&feature=related
* சிம்மநடனம்
* சிண்டு நடனம்
* சிலம்பாட்டம்
* சிலா ஆட்டம் - http://www.youtube.com/watch?v=1Xvklvob2hI
* செனக்குத்து ஆட்டம்
* சேர்வையாட்டம்
* சேலையாட்டம்
* சேவையாட்டம்
* சோழவர் ஆட்டம்

## ட
* டப்பாங்குத்து

## த
* தப்பாட்டம் - http://www.youtube.com/watch?v=rDtmSC4iF3k&feature=related
* தகதாட்டம்
* தாதராட்டம்
* தும்பிப்பாட்டு
* துடும்பாட்டம் / ஜமாப்பு
* தெக்கத்தி வெள்ளையம்மா
* தெருக்கூத்து
* தேவராட்டம்
* தோடர் மக்களின் ஆட்டங்கள்
* தோல்பாவை கூத்து

## ந
* நையாண்டி மேளம்

## ப
* பறை ஆட்டம்
* பக்கிரிசா பாட்டு
* பகல்வேடம்
* பாதவர் கழியல்
* பசனைப்பாட்டு
* பாகவத மேளா
* பாம்பு நடனம்/பாம்பாட்டம் - http://www.youtube.com/watch?v=fdUl7gPCbzg
* பின்னல் கோலாட்டம்
* பிருந்தாவன் கும்மி
* புலியாட்டம் - http://www.youtube.com/watch?v=9DGtLFyB4_k
* பூத ஆட்டம்
* பெரியமேளம்
* பெரும்பறை ஆட்டம் - http://www.youtube.com/watch?v=xQwdfMlt3Ss
* பேயோட்டம்
* பேயாட்டம்
* பேயோட்ட காமிக்
* பொடிக்கழி ஆட்டம்
* பொம்மலாட்டம்
* பொய்க்கால் குதிரை ஆட்டம்
* பொன்னர் சங்கர் விழாக்கூத்து
* போட்டி வேதக்கதைப்பாடல்

## ம
* மயானக்கொள்ளை
* மயிலாட்டம்
* மரக்காலாட்டம்
* மாடிப்பாட்டு
* மோடியாட்டம்
* மாடு ஆட்டம்

## ர
* ராசாணியாட்டம்

## ல
* லெசிம் ஆட்டம் - http://www.youtube.com/watch?v=fN-gzK_aXSc

## வ
* வண்ணான் வண்ணாத்தி கூத்து
* வழியாட்டம்
* வழிகாப்பு நாடகம்
* வில்லுப்பாட்டு
* வீரப்பத்ரசாமி ஆட்டம்
* வைத்தானை ஆட்டம்
* வேதாள ஆட்டம்

## ஜ
* ஜிம்பளா மேளம்

## இவற்றையும் பார்க்க
* தமிழர் விளையாட்டுக்கள்

__NOTOC__

பகுப்பு:தமிழர் ஆடற்கலைகள்
தமிழிசை தலைப்புகள் பட்டியல்

* தமிழிசை

## வரலாறு
* தமிழிசை வரலாறு
* இயல் இசை நாடகம்
* பாணர் / பாணன், பாடினி

## இசைக் கலைச்சொற்கள்
* இசை ஒலி / நாதம்
* கேள்வி (தமிழிசை) / சுருதி
* கோவை (தமிழிசை) / சுரம்
* பண் / இராகம் ?
* மண்டிலம் / ஸ்தாயி
* தாளம்
* ஏறுவரிசை/ஏறுநிரல்
* இறங்குவரிசை/இறங்குநிரல்
* முன்னர்ப்பாகம்
* பின்னர்ப்பாகம்

* 7 கோவைகள்/சுரங்கள்
:* உழை - யானை
:* இளி - குயில்/தவளை
:* விளரி - தேநு
:* தாரம் - ஆடு
:* குரல் - வண்டு
:* துத்தம் - கிளி
:* கைக்கிளை - குதிரை/வாசி

* பன்னிரு நிலம்/பன்னிரு வீடு
:* குரல்
:* குறைதுத்தம்
:* நிறைதுத்தம்
:* குறைகைக்கிழை
:* நிறைகைக்கிழை
:* குறைஉழை
:* நிறைஉழை
:* இளி
:* குறைவிளரி
:* நிறைவிளரி
:* குறை தாரம்
:* நிறை தாரம்

## இசைக் கருவிகள்
* :பகுப்பு:தமிழர் இசைக்கருவிகள்

## கலைஞர்கள்
* :பகுப்பு:தமிழிசைக் கலைஞர்கள்

## நூல்கள்/ஆய்வுகள்
* **[[தமிழிசை ஆதாரங்கள் பட்டியல்]]**

## ஆராச்சியாளர்கள்
* :பகுப்பு:தமிழிசை ஆய்வாளர்கள்

## அமைப்புகள்
* :பகுப்பு:தமிழிசை அமைப்புகள்

## வெளி இணைப்புகள்

பகுப்பு:தமிழிசை
இரா. இரவி

**இரா. இரவி** (*Ra. Ravi*) இந்தியாவின் தமிழகத்தைச் சேர்ந்த ஒரு கவிஞராவார். 1963 ஆம் ஆண்டு நவம்பர் மாதம் 12 ஆம் தேதியன்று இவர் பிறந்தார். கவிஞர், எழுத்தாளர், விமர்சகர். புதுக்கவிதை, ஐக்கூ, லிமரிக், துளிப்பா என்று பல கவிதை வடிவங்களில் எழுதி வருகிறார். பல கவிதை நூல்களை வெளியிட்டுள்ளார். தமிழக அரசின் சுற்றுலாத் துறையில் உதவிச் சுற்றுலா அலுவலராகப் பணியாற்றினார்.

## வாழ்க்கைக் குறிப்பு
இராமகிருட்டிணன்-சரோஜினி தம்பதியருக்கு மகனாகப் பிறந்தார். மதுரையில் மேல் நிலைக் கல்வி பயின்றார். மதுரை காமராசர் பல்கலைக்கழகத்தில் அஞ்சல்வழியில் இளங்கலை வணிகவியல் பயின்று பட்டம் பெற்றார். தமிழ்நாடு அரசு சுற்றுலா வளர்ச்சிக்கழகத்தில் 1982-ஆம் ஆண்டு முதல் பணிபுரிந்தார்.  பின் பதவி உயர்வு பெற்று, உதவிச் சுற்றுலா அலுவலராகப் பணியாற்றி ஓய்வு பெற்றார். 

இவரது ஐக்கூ கவிதைகள் பாரதியார் பல்கலைக்கழகம், பாரதிதாசன் பல்கலைக்கழகம், காமராசர் பல்கலைக்கழகம் ஆகிய பல்கலைக் கழகங்களின் பாடநூல்களில் இடம்பெற்றன.

## வெளிவந்த நூல்கள்
#கவிதைச் சாரல் - 1997
#ஹைக்கூ கவிதைகள் - 1998
#விழிகளில் ஹைக்கூ - 2003
#உள்ளத்தில் ஹைக்கூ - 2004
#என்னவள் - 2005
#நெஞ்சத்தில் ஹைக்கூ - 2005
#கவிதை அல்ல விதை - 2007
#இதயத்தில் ஹைக்கூ - 2007

## சிறப்புகள்
* 26-01-92 குடியரசு தின விழாவில் சிறந்த அரசுப் பணியாளர்களுக்கான விருதினை மதுரை மாவட்ட ஆட்சித் தலைவரிடமிருந்து பெற்றுள்ளார்.
* இலண்டன் சுடரொளி வெளியீட்டுக் கழகம் உலக அளவில் நடத்திய இரண்டு கவிதைப் போட்டிகளில் பரிசு பெற்றுள்ளார்.
* இவரது சில ஹைக்கூ கவிதைகள் திருச்சி பாரதிதாசன் பல்கலைக்கழகத்தின் பாட நூலில் இடம் பெற்றுள்ளது.
* சிறந்த நூலிற்கான பரிசினை புதுவை துணைவேந்தரிடமிருந்து பெற்றுள்ளார்.
* இவரது 100க்கும் மேற்பட்ட ஹைக்கூ கவிதைகளை விஞ்ஞானி நெல்லை சு. முத்து "புத்தாயிரம்* "தமிழ் ஹைக்கூ* என்ற நூலில் மேற்கோள் காட்டி உள்ளார்.
* இவரது இணையத்தளக் கவிதைகளை சென்னை இலயோலா கல்லூரி மாணவர் இரவிக்குமார் ஆய்வு செய்து ஆய்வேடு சமர்ப்பித்துள்ளார்.
* தஞ்சாவூர் தமிழ்ப் பல்கலைக்கழகத்தின் அறிவியல் தமிழ்த்துறை மாணவர் அன்பு ஷிவா இவரது கவிதைகளை ஆய்வு செய்து வருகிறார்.

## மேற்கோள்கள்

பகுப்பு:தமிழகக் கவிஞர்கள்